recursal/SuperWikiNEXT-32B huggingface dataset:
निर्देशांक: 28°16′31″N 73°54′34″E﻿ / ﻿28.2751524°N 73.9095279°E﻿ / 28.2751524; 73.9095279
गुसाईसर बड़ा श्री डुंगरगढ तहसील में एक गाँव है। मान्यता है कि यह गाँव सन १४५० ईस्वी में बेरा जी गोदारा ने बसाया था। यह राजस्थान, बीकानेर में श्री डुंगरगढ तहसील से उन्नीस किलोमीटर दूर लुणकरणसर रोड़ पर है और गांव में गोदारा जाट जाति के लोग ज्यादा है पुराना गांव खाखी बाबा धाम की जगह था इसको गुसाईं जी महाराज की आज्ञानुसार खाखीबाबा धाम से श्रीडुंगरगढ वह लुणकरनसर के बीच में बसाया गया है । गांव में चार बास है जो कि रावल जी के नाम से रावलेरा, कानाजी के नाम से कानेरा, राणो जी के नाम से राणेरा और भतीज बणवीर के नाम से बणेरा बास है । ओर गांव के बीच मे भगवान गुसाईं जी महाराज का भव्य मंदिर हैं। गुसाईंसर बड़ा गोदारा जाति के मूल गांवो में से एक है जिसका वर्णन कर्नल टॉड के इतिहास "एनल्स एंड एंटीक्विटीज ऑफ राजस्थान" में बीकानेर रियासत की स्थापना के से पहले इस क्षेत्र में गोदारा जाटों के शासन के उल्लेख में इस गांव को मुख्य गांव माना है ।

सन्दर्भ
-------

बाहरी कड़ियाँ
-------------

* नेशनल पंचायत पोर्टल, पंचायत इन्फोर्मेटिक डिवीजन,NIC[*मृत कड़ियाँ*] (अँग्रेजी में)
* डेलिमिटेशन कमीशन रिपोर्ट बीकानेर
राष्ट्रपति प्रणब मुखर्जी 29 अगस्त, 2015 को, राष्ट्रपति भवन, नई दिल्ली में वुशु के लिए वाई. सनतोई देवी को वर्ष 2015 का अर्जुन पुरस्कार प्रदान करते हुए
**युमनाम सनतोई देवी** एक भारतीय वुशु खिलाड़ी, मार्शल आर्टिस्ट और एथलीट हैं। उन्हें 2015 में खेल मंत्रालय, भारत सरकार द्वारा वुशु के लिए अर्जुन पुरस्कार से सम्मानित किया गया था। उन्होंने 2014 इंचियोन एशियाई खेलों में कांस्य पदक जीता था।
उन्होंने इंडोनेशिया में आयोजित 2014 विश्व कप में कांस्य पदक और 2011 और 2013 में विश्व चैंपियनशिप में रजत पदक भी जीता। 

  

उसने नवंबर 2015 में 13वीं विश्व वुशु चैंपियनशिप में कांस्य पदक जीता। 2016 में, देवी ने चीन के शिआन में आयोजित 8वें सांडा विश्व कप में 52 किग्रा वर्ग में भारत के लिए रजत पदक जीता।

वह भारत के मणिपुर के थौबल जिले के यारीपोक टॉप चिंगथा गांव की रहने वाली हैं। 

उन्होंने 2003 में माईबाम सुरबाला देवी के मार्गदर्शन में और बाद में मोइरंगथेम इबोम्चा मेइतेई के मार्गदर्शन में पारंपरिक चीनी मार्शल आर्ट वुशु लिया।

पुरस्कार
--------

उन्हें भारत सरकार द्वारा 2015 में प्रतिष्ठित अर्जुन पुरस्कार से सम्मानित किया गया था।

इन्हें भी देखें
---------------

रोहित जांगिड़

चीनी मार्शल आर्ट

सन्दर्भ
-------

1. ↑  "Asian Games 2014 : Y Sanathoi Devi wins bronze". e-pao.net. संगाई एक्सप्रेस. 23 सितंबर 2014.
2. ↑  "भारत ने चौथे दिन जीते 56 मेडल, सैग में पूरा किया मेडलों का शतक". *Navbharat Times*.
3. ↑  "Yumnam Sanathoi receives Arjuna award". e-pao.net. संगाई एक्सप्रेस. 29 अगस्त 2015.
4. ↑  "India Assured of Three Medals at World Wushu Championship". एनडीटीवी. नवंबर 16, 2015.
5. ↑  Soral, Vanson; हिंदी, India TV (2019-12-06). "दक्षिण एशियाई खेलों में दूसरे दिन 56 पदक जीतकर भारत ने पूरा किया पदकों का शतक". *India TV Hindi News*. अभिगमन तिथि 2022-11-10.
6. ↑  "Arjuna awardee Yumnam Sanathoi Devi accorded warm welcome". E-pao. अगस्त 30, 2015.
7. ↑  Barua, Suhrid (नवंबर 20, 2019). "World Wushu Championship silver medallist Sanathoi Devi won't settle without a gold". द ब्रिज.
न्यू मेक्सिको के 'वेरी लार्ज अर्रे' के परिसर में व्यतिकरणमिति
**व्यतिकरणमिति** (Interferometry) के अन्तर्गत कई तकनीके हैं जिनमें विद्युतचुम्बकीय तरंगों का व्यतिकरण कराया जाता है ताकि इससे उन तरंगों के बारे में जानकारी निकाली जा सके। तरंगों का व्यतिकरण कराने के लिये जिस उपकरण (इंस्टूमेंट) का उपयोग किया जाता है उसे **व्यतिकरणमापी** (interferometer) कहते हैं। खगोलविज्ञान, फाइबर प्रकाशिकी, इंजीनियरिंग मापन, प्रकाशीय मापन, भूकंप विज्ञान, समुद्रविज्ञान, क्वांटम यांत्रिकी, नाभिकीय एवं कण भौतिकी, प्लाज्मा भौतिकी, सुदूर संवेदन, बायोमालिक्युलर इंटरैक्शन्स आदि में व्यतिकरणमिति एक महत्वपूर्ण परीक्षण तकनीक है।

व्यतिकरणमापी
------------

यह एक प्रकाशीय युक्ति है, जो प्रकाश की एक किरण को एक या अनेक भागों में विभक्त करने के बाद इन भागों को एक में मिलाकर व्यतिकरण उत्पन्न करती है। यह युक्ति दूरी, कोण, गति, विस्थापन या अपवर्तनांक का मापन तथा संकीर्ण स्पेक्ट्रम क्षेत्र का विश्लेषण प्रकाश की किरणों के व्यतिकरण से करती है। प्रकाश का वेग निकालने के लिये भी प्रयुक्त होती है। इसके उपयोग से दूरी आदि के मापन में प्रयुक्त प्रकाश की तरंगदैर्ध्य के कोटि की यथार्थता (accuracy) प्राप्त होती है।

### मूलभूत सिद्धान्त

माइकल्सन व्यतिकरणमापी में प्रकाश की गति का मार्ग और व्यतिकरण
व्यतिकरणमापी अध्यारोपण के सिद्धान्त पर कार्य करता है। जब प्रकाश की दो तरंगें मिलती हैं, तब व्यतिकरण होता है। 

जब एक प्रकाशतरंग का तरंगशृंग (crest) प्रकाश की दूसरी तरंग के तरंगशृंग से तथा एक का गर्त (trough) दूसरे के गर्त से मिलता है, तब प्रकाश तीव्र होता है; पर इसके विपरीत जब एक तरंग का तरंगशृंग दूसरी तरंग के गर्त से मिलता है, तब प्रकाश की दोनों तरंगों का प्रकाश निरसित हो जाता है, अर्थात्‌ अंधकार हो जाता है। यही व्यतिकरण है।

व्यतिकरण के लिये प्रायः प्रकाश अथवा कोई अन्य विद्युतचुम्बकीय तरंग प्रयोग की जाती है। प्रायः प्रकाश के किसी पुंज (बीम) को किसी ग्रिड या 'अर्ध दर्पण' द्वारा दो भागों में बांट देते हैं। इसके बाद इनको अलग-अलग मार्गों से होकर ले जाया जाता है और किसी स्थान पर दोनों का व्यतिकरण कराया जाता है। जब ये पुंज मूल पुंज से अलग हुए थे तब तो एक ही कला (फेज) में थे किन्तु बाद में अलग-अलग दूरी चलने के कारण उनमें कलान्तर आ जाता है और इनके व्यतिकरण से प्राप्त पैटर्न इनके बीच के कलान्तर पर निर्भर करता है।

उपयोग
-----

आधुनिक काल में व्यतिकरणमापी का उपयोग बढ़ता जा रहा है। कोयले की खानों की हवा में मिथेन\मेथेन द्वारा होनेवाले प्रदूषण का पता लगाने के लिए परिवहनीय व्यावहारिक व्यतिकरणमापी का उपयोग किया जाता है। अत्यधिक उच्च ताप, जैसे वात्या भट्टी का ताप, तथा पेंच की परिशुद्धता की जाँच के लिए भी व्यतिकरणमापी प्रयुक्त किया जा रहा है। व्यतिकरणमापी से 1 इंच के 1/10,00,00,000 तक की शुद्धता की जाँच की जा सकती है।

इन्हें भी देखें
---------------

* माइकेल्सन व्यतिकरणमापी

* फाब्री तथा पेरो व्यतिकरणमापी (Fabry and Perot Interferometer)

* परावर्ती सोपानक व्यतिकरणमापी (Reflecting Echelon Interferometer)

सन्दर्भ
-------
**वाकवाक** फिलीपीन पौराणिक कथाओं में एक पिशाच, पक्षी जैसा प्राणी है। ऐसा कहा जाता है कि यह रात में इंसानों को शिकार के रूप में छीन लेता है, फिलीपींस के ग्रामीण इलाकों में *मनानांगल* और *एकेक* के समान। मनानग्गल और वाकवाक के बीच अंतर यह है कि वाक्वाक अपने धड़ को अपने शरीर से अलग नहीं कर सकता जबकि मनानग्गल ऐसा कर सकता है। कुछ लोग मानते हैं कि वाकवाक पिशाच का एक रूप है। अन्य लोगों का तर्क है कि वाकवाक एक फिलीपीन रात्रि पक्षी है जो चुड़ैलों से जुड़ा है।

वाकवाक की ध्वनि आमतौर पर एक *अनग्लू* (पिशाच) या *अनगो* (भूत या राक्षस) की उपस्थिति से जुड़ी होती है। यह भी माना जाता है कि इस राक्षस को उड़ते समय अपने पंख फड़फड़ाने से निकलने वाली ध्वनि के कारण "वाक्वाक" कहा जाता है। यह ध्वनि केवल तब सुनाई देती है जब वाकवाक शिकार कर रहा होता है और जितना करीब आता है यह उतनी ही नरम होती जाती है। अगर वाकवाक की आवाज़ तेज़ है, तो इसका मतलब है कि वह बहुत दूर है - लेकिन अगर आवाज़ धीमी हो जाए, तो जीव करीब है और हमला करने वाला है। 

  

वाकवाक को अक्सर लंबे नुकीले पंजे और चमगादड़ के समान पंखों की एक जोड़ी के रूप में वर्णित किया जाता है। यह अपने शिकार को काटने और उनका दिल पाने के लिए अपने पंजों या पंजों का इस्तेमाल करता है और कभी-कभी अपने शिकार के शरीर को चीर कर अलग कर देता है। इसके पंखों को चाकू की तरह तेज़ भी कहा जाता है। 

*तुको* ( आम घरेलू छिपकली ) रात में जब दृष्टि से ओझल हो जाती है तो जो ध्वनि निकलती है उसकी खोज एक अमेरिकी ने की थी जिसने फिलीपींस में काफी समय बिताया था और इसका श्रेय वक्वाक को दिया जाता है। इसके अलावा, कई बिसाया लोगों या फिलीपींस के दक्षिणी भाग में रहने वाले लोगों का मानना था कि ध्वनि "वाक-वाक" सिर्फ एक पक्षी की आवाज़ है जो केवल रात में उड़ती है और आस-पास के किसी भी व्यक्ति को डरावनी आवाज़ देती है।[]

हालाँकि, समय के साथ भयानक "वाक-वाक" का विचार फिलिपिनो आबादी के बीच दुर्लभ होता जा रहा है और कहानी केवल बच्चों को डराने के लिए बताई जा रही है।[]

इसके अलावा, शुरुआती फिलीपीन इतिहास में **वाक-वाक,** ज़बाग साम्राज्य के साथ वाक-वाक का साम्राज्य था और पंपंगा में स्थित था।

संदर्भ
------

1. ↑  *Mga Engkanto: A Bestiary of Filipino Fairies*. Philippines: eLf ideas Publication. 2003.
2. ↑  The Medieval Geography of Sanfotsi and Zabag[*अविश्वनीय स्रोत?*]
**चैत्र नवरात्रि** हिन्दु धर्म में नवरात्रि का बहुत महत्व है। चैत्र नवरात्रि चैत्र (मार्च अप्रेल के महीने) में मनाई जाती है, इसे चैत्र नवरात्रि कहा जाता है। नवरात्रि में दुर्गा के नौ रूपों की पूजा-आराधना की जाती है। धार्मिक मान्यता यह है कि जो व्यक्ति मां दुर्गा की पूजा आराधना सच्ची श्रद्धा और निष्ठा से करता है उसे मनोवांछित फल की प्राप्ति होती है! माता भगवती सभी की माता हैं!

महत्व
-----

प्रथम नवरात्रि गर्मियो की शुरूआत में चैत्र मास यानी अप्रैल में आती है और दूसरी नवरात्रि सर्दियों की शुरुआत में यानी अक्टूबर में मनाई जाती है। इस दौरान फसल पकने का समय होता है, वर्षा होने के साथ मौसम में बदलाव होता है। इसलिए शारीरिक और मानसिक संतुलन बनाये रखने के लिए नवरात्रि पर शक्ति की पूजा की जाती है और उपवास रखे जाते हैं। हालाँकि उपवास का भी वर्णन हमारे शास्त्रों में कहीं नही मिलता।

संदर्भ
------

1. ↑  "चैत्र नवरात्रि क्या है?". *जागरण*. मूल से 28 मार्च 2020 को पुरालेखित.
2. ↑  न्यूज, एबीपी (2021-04-13). "चैत्र नवरात्रि 2021: जानिए हर साल क्यों मनाई जाती है चैत्र नवरात्रि, इस त्योहार के महत्व के बारे में यहां पढ़ें". *www.abplive.com*. अभिगमन तिथि 2021-04-18.
3. ↑  "चैत्र नवरात्रि 2021 (Chaitra Navratri): क्या माँ दुर्गा की भक्ति से मोक्ष संभव है?". *S A NEWS* (अंग्रेज़ी में). 2021-04-18. अभिगमन तिथि 2021-04-18.
गोंडवाना नाम नर्मदा नदी के दक्षिण स्थित प्राचीन गोंड राज्य से व्युत्पन्न है, जहाँ से गोंडवाना काल की शिलाओं का पहले पहल विज्ञानजगत्‌ को बोध हुआ था। इनका निक्षेपण पुराकल्प के अंतिम काल से अर्थात्‌ अंतिम कार्बन युग (Carboniferous) से आरंभ होकर मध्यकल्प के अधिकांश समय तक, अर्थात्‌ जुरैसिक (Jurassic) युग के अंत तक, चलता रहा। एक पूर्वकालीन विशाल दक्षिणी प्रायद्वीप के निम्न स्थलों अथवा विभंजित द्रोणियों में जो संभवत: मंद गति से निमजित हो रही थीं, नदी द्वारा निक्षिप्त अवसादों से इन शिलाओं का निर्माण हुआ। गोंडवाना काल में मुख्यत: मृत्तिका, शेलशिला (Shell), बलुआ पत्थर (sandstone), कंकरला मिश्रपिंडाश्म (conglomerate), सकोणाश्म (braccia) इत्यादि शिलाओं का निक्षेपण हुआ। स्वच्छ जल में निर्मित होने के कारण इन शिलाओं में स्वच्छ जलीय एवं स्थलीय जीवों तथा वनस्पतियों के जीवाश्म का बाहुल्य और महासागरीय जीवों एवं वनस्पतियों के जीवाश्म का अभाव है।
परिचय- गोंडवाना प्रदेश का विखंडन मध्यकाल के अंत में अथवा तृतीयक कल्प के आरंभ में हुआ। इस काल में एक विशाल ज्वालामुखी उद्गार भी हुआ जो संभवत: इस विखंडन की क्रिया से संबंधित या इसी का पूर्वसंकेत था। यह परिवर्तन संभवत: अंतर्गत भूखंडों के तटस्थ भागों अथव स्थलसेतुओं के निमज्जन से या इन भूभागों के एक दूसरे से दूर खिसक जाने से संपन्न हुआ। इसी के साथ साथ बंगाल की खाड़ी, अरब सागर, दक्षिण अटलांटिक सागर इत्यादि का जन्म हुआ।

तदुपरांत मध्य गोंडवाना काल के आंरभ में अथवा आंरभिक ट्राइऐसिक (Triassic) युग में जलवायु में पुन: शीतलता आ गई, जैसा इस काल की शिलाओं के अध्ययन से स्पष्ट विदित होता है। इन शिलाओं में उपस्थित फेल्सपार के कणों में विघटन होकर विच्छेदन (disintegration) हुआ है। विच्छेदन क्रिया मुख्यत: शीतल जलवायुवाले प्रदेशों में तथा विघटन क्रिया समान्य (उष्ण एवं नम) जलवायु के प्रदेशों में अधिक महत्वपूर्ण है। इस काल की शिलाएँ भारत के पंचत्‌ समुदाय, दक्षिणी अफ्रीका के व्यूफर्ट तथा दक्षिणी-पूर्वी आस्ट्रेलिया के हाक्सबरी उपसमुदायों के अंतर्गत मिलती हैं। इसके पश्चात्‌ अंतिम ट्राइएसिक युग में जलवाय उष्ण एवं शुष्क हो गई। इसकी पुष्टि इस काल के लाल वर्ण के बालुकाश्म से होती है जिसमें लौहयुक्त पदार्थों का बाहुल्य तथा वानस्पतिक पदार्थों का पूर्णतया अभाव मरुस्थलीय जलवायु का द्योतक है। भारत में महादेव समुदाय की शिलाएँ इसी काल में निक्षिप्त हुई थीं। मध्य गोंडवाना काल की मुख्य वनस्पति थिनफैल्डिया-टिलोफाईलम (Thinnfeldia Telophylum) है जिसने पूर्वकालीन ग्लासेपटेरिस वनस्पति का स्थान ले लिया था। जीवों में सरीसृपों (reptiles) का पृथ्वी पर सर्वप्रथम आगमन इसी काल में हुआ था कि उभयचरों एवं मीनों का भी बाहुल्य था। इन सब जीवों के जीवाश्म इस काल की निक्षिप्त शिलाओं में मिलते हैं।

गोंडवाना काल के अंतिम भाग में, अर्थात्‌ जुरैसिक युग में, जलवायु में पुन: सामान्यता आ गई थी। इस काल की शिलाओं में वानस्पतिक पदार्थ मिलते हैं; परंतु कोयले का निर्माण महत्वपूर्ण नहीं हुआ था। मुख्य वनस्पतियाँ साईकेड, कानीफर एवं फर्न हैं तथा मुख्य जीव स्टेशिया एवं मीन हैं। गोंडवाना काल का अंत अथवा गोंडवाना प्रदेश का विखंडन संभवत: एक भीषण ज्वालामुखी उद्गार से हुआ, जिसका उल्लेख ऊपर किया जा चुका है। इस काल में भारतवर्ष में राजमहल उपसमूह तथा दक्षिणी अफ्रीका में स्टार्मबर्ग समुदाय की शिलाओं का निक्षेपण हुआ था।
**चाप्पा कुरिशु** 2011 की एक मलयालम थ्रिलर फिल्म है, जिसका निर्देशन समीर ताहिर ने किया है और इसमें विनीत श्रीनिवासन, फहद फासिल, रोमा असरानी, ​​रम्या नमबिसन और निवेदा थॉमस ने मुख्य भूमिकाएँ निभाई हैं।

कलाकार
------

* फहद फ़ासिल - अर्जुन
* विनिथ श्रीनिवासन - अंसारी
* रोमा असरानी - अन्न
* रम्या नमबिसन - सोनिया
* निवेदा - नफिज़ा
* सूनील सुखाड़ा- स्टोर मैनेजर

कथानक
-----

छप्पा कुरीशू दो व्यक्तित्वों की कहानी बताती है जो एक दूसरे से बिल्कुल अलग हैं, लगभग एक सिक्के के दो पहलू। कहानी में घटनाओं के माध्यम से उनका जीवन एक-दूसरे से उलझ जाता है। अर्जुन (फहद फासिल) और अंसारी (विनीत श्रीनिवासन) दो चरम चरित्रों का प्रतिनिधित्व करते हैं।

फिल्म दो लोगों के जीवन के इर्द-गिर्द घूमती है: अर्जुन (फहद फासिल), कोच्चि में निर्माण व्यवसाय के एक धनी व्यक्ति, जिसका अपने अधीनस्थ, सोनिया (रेम्या नाम्बेसन) के साथ संबंध है, हालांकि वह अपने पारिवारिक मित्र की बेटी एन (रोमा) से सगाई करने की तैयारी कर रहा हो; और अंसारी (विनीत श्रीनिवासन), जो एक झुग्गी में रहता है, एक सुपरमार्केट में काम करता है, अजीब (सामान्य) काम करता है, जो एक झुग्गी में रहता है, एक सुपरमार्केट में काम करता है, जो सामान्य काम करता है, उसकी शक्ल के लिए मज़ाक उड़ाया जाता है और अपने सहकर्मी नफ़ीज़ा (निवेदा) पर क्रश होता है।

वास्तविक कहानी तब शुरू होती है जब अर्जुन अचानक अपना मोबाइल फोन खो देता है जिसमें सोनिया के साथ उसकी एक छिपी हुई मुलाकात होती है। इस बीच, सोनिया ने अर्जुन को यह भी धमकी दी है कि वह ऐन के साथ उसकी शादी को नुकसान पहुंचाएगी। खोया मोबाइल फोन अंसारी को मिलता है, जो सुपरमार्केट में क्लीनर का काम करता है। अर्जुन अपने लापता फोन के लिए कई कॉल करता है, लेकिन अंसारी हमेशा इसे बंद कर देता है। अर्जुन बहुत निराश हो जाता है।

जब फोन की बैटरी खत्म हो जाती है, तो अंसारी फोन के लिए चार्जर नही होता है, इसलिए वह फोन को एक दुकान पर ले जाता है। क्लिप देखने के बाद, दुकान का मालिक YouTube पर सेक्स वीडियो अपलोड करता है, जहां यह जल्दी से फैल जाता है। अर्जुन को सोनिया के भरोसे का फायदा उठाने के लिए पछतावा होता है जब उसने उसे रिकॉर्ड करने की अनुमति दी। सोनिया को भी YouTube वीडियो के बारे में पता चलता है, और अर्जुन को कॉल करने के बाद, आत्महत्या की तैयारी के करते हुए दिखाया जाता है

अंत में, अंसारी एक कॉल अटेंड करता है लेकिन अर्जुन को फोन वापस देने के लिए तैयार नहीं होता है। अंसारी फोन की घटना के बाद उसके चरित्र में बदलाव हो जाता है, और नफीजा ने इसे नोटिस किया। नफीजा के दबाव में, मामले की गंभीरता का एहसास करते हुए, नफीजा ने अंसारी से फोन वापस अपने सही मालिक को देने के लिए कहा।

संपूर्ण कहानी एक हिंसक तरीके से समाप्त होता है । अंत में वे दोनों शांत हो गए और एक दूसरे से अलग अपनी दुनिया में चले गए ।

संदर्भ
------

1. ↑  "Beautiful Frames". *The Hindu*. मूल से 6 नवंबर 2013 को पुरालेखित. अभिगमन तिथि 1 जुलाई 2020.

बाहरी कड़ियाँ
-------------

* *चाप्पा कुरिशु (फ़िल्म)*  इंटरनेट मूवी डेटाबेस पर
**लोहिया ऑटो इंडस्ट्रीज** (एल.ए.आई.). लोहिया समूह का विद्युतीय वाहन निर्माण विभाग है। सन्‌ १९७६ में मुरादाबाद में स्थापित लोहिया समूह का कारोबार भारत समेत विदेशों में फैला हुआ है, आज इस कंपनी वार्षिक राजस्व ५०० करोड़ रूपयों का है। लोहिया समूह के तहत लोहिया ऑटो इंडस्ट्रीज की शुरूआत वर्ष २००७ में हुई।

परिचय
-----

लोहिया ऑटो इंडस्ट्रीज की काशीपुर (उत्तराखंड) में नए जमाने की तकनीकों से युक्‍त निर्माण इकाई है जहाँ पर उच्च तकनीक वाले विद्युतीय दोपहिया एवं तिपहिया वाहनों का निर्माण किया जाता है। जर्मन तकनीक से विकसित इस कारखाने में दो किस्मों के विद्युतीय स्कूटर तैयार किए जाते हैं- फेम और ओमा। ये दोनों स्कूटर देखभाल की आवश्यकता से लगभग मुक्‍त हैं। इनमें कोई गियर, इंजिन, बैल्ट या चेन ड्राइव नहीं है, इनसे कोई उत्सर्जन नहीं होता, प्रदूषण नहीं होता ये इलैक्ट्रॉनिक स्टार्ट व ऐक्सीलिरेटर युक्‍त हैं इन सब खासियतों के अलावा ये स्कूटर केन्द्रीय वाहन पंजीकरण कानून के तहत भी नहीं आते हैं क्योंकि ऑटोमोटिव रिसर्च एसोसिएशन ऑफ इंडिया (ए.आए.ए.आई) ने इस प्रकार के वाहनों को ऐसी आवश्यकताओं से छूट दिलायी है। इन्हें चलाने के लिए किसी पंजीकरण या लाइसेंस की आवश्यकता भी नही होती।

उत्तराखंड के काशीपुर में स्थित कंपनी की निर्माण इकाई में हर साल २ लाख वाहन उत्पादित करने की क्षमता है। इस वित्तीय वर्ष में कंपनी ने अपने लिए २०,००० से अधिक इलैक्ट्रिक बाइक बेचने का लक्ष्य रखा है और अगले साल इस लक्ष्य को बढ़ाकर एक लाख इकाई कर दिया जाएगा। कंपनी तत्परता के साथ पड़ोसी देशों में अपने उत्पादों को निर्यात करने की संभावनाएं भी तलाश कर‘ रही है।
भारतीय मॉडल, टेलीविजन और फिल्म अभिनेतासाँचा:SHORTDESC:भारतीय मॉडल, टेलीविजन और फिल्म अभिनेता

**गौरव खन्ना**का (जन्म 11 दिसंबर 1981) एक भारतीय टेलीविजन अभिनेता और एक मॉडल हैं। उन्हें जीवन साथी में नील,सीआईडी ​​में इंस्पेक्टर कविन और तेरे बिन में अक्षय की भूमिकाओं के लिए जाना जाता है। वह वर्तमान में स्टार प्लस के अनुपमा में अनुज कपाड़िया की भूमिका निभा रहे हैं। इन्होंने कुमकुम, लव ने मिला दी जोड़ी, प्रेम या पहले - चंद्रकांता और ये प्यार न होगा कम आदि अपने किरदार के कारण जाने जाते हैं। इन्होंने अपने अभिनय सफर की शुरुआत भाभी नाम के धारावाहिक से शुरू की थी। जिसमें ये भुवन सरीन का किरदार निभा रहे थे।

सफर
---

ये एमबीए करने मुंबई आए थे, फिर 2005 में एमबीए पूरा होने के बाद एक एमएनसी आईटी फ़र्म में साल भर तक काम करते रहे, फिर उसके बाद इन्होंने अपना अभिनय का सफर शुरू किया। इनका सबसे पहला धारावाहिक "भाभी" था, जिसमें इन्होंने भुवन सरीन का किरदार निभाया था। इन्हें पहली बार मुख्य किरदार "मेरी डोली तेरे अंगना" नाम के धारावाहिक में मिला था, जिसमें इन्हें रूहान ओबेरॉय का किरदार मिला था।

धारावाहिक
---------

* २००२-२००८ भाभी
* २००६-२००८ कुमकुम
* २००७-२००९ संतान
* २०१४-वर्तमान सीआईडी (धारावाहिक)
* ब्याह हमारी बहू का

सन्दर्भ
-------

1. ↑  Desk, India com Entertainment. "Rupali Ganguly Sends Birthday Wishes To 'National Crush' Anuj Kapadia Aka Gaurav Khanna With These Unseen Pics". *India.com* (अंग्रेज़ी में). अभिगमन तिथि 2022-01-07.
2. ↑  "Gaurav Khanna: I like doing shows for a shorter time". *mid-day* (अंग्रेज़ी में). 2016-07-13. अभिगमन तिथि 2019-08-30.
3. ↑  "Anupamaa: Gaurav Khanna Breaks Silence on Being Anuj Kapadia, Says 'Haven't Watched the Show'". 2 September 2021.
4. ↑  "Shrenu Parikh heaps praises on co-actor Gaurav Khanna". *The Times of India*. November 26, 2012. मूल से 3 दिसंबर 2013 को पुरालेखित. अभिगमन तिथि 28 सितंबर 2014.

बाहरी कड़ियाँ
-------------
**वर्जना** या **टाबू** किसी ऐसे व्यवहार या कार्य पर लगे प्रतिबंध को कहते हैं जिसे साधारण व्यक्ति के लिये या तो अधिक पवित्र या फिर शापित समझा जाये। इन कार्यों के बारे में मान्यता होती है कि इन्हें करना व्यक्ति को अलौकिक दंड का पात्र बनाता है। इस तरह की रोक प्राय: हर समुदाय में उपस्थित है। सामाजिक विज्ञान में वर्जना शब्द का प्रयोग कुछ हद तक उन मानव गतिविधियों या प्रथाओं का निषेध है जिन्हें नैतिक अथवा धार्मिक मान्यताओं के आधार पर पवित्र अथवा निषिद्ध माना जाता है। "वर्जना भंग" को आमतौर पर किसी भी संस्कृति में आपत्तिजनक माना जाता है। क्योंकि संस्कृति में हमने देखा कि कई ऐसे भी कार्य होते हैं जो समाज के लोगों को कार्य करना अनिवार्य होता है जिसमें हम सभ्यता से उधर पाकर हम सीखते हैं कि हमारी समाज का यह कार्य करना अति आवश्यक है तथा उस में रहते हुए हम उन की मर्यादा उनके कामकाज का पालना करना अनिवार्य माना जाता है सोशल विभाग सोशल मीडिया पर एक किसी घटना के तहत किसी आम इंसान को समाज से परे करने के लिए वर्जना साबित पर्याप्त होता है डॉक्टर रमेश चौधरी बाड़मेर के अनुसार जो व्यक्ति समाज के साथ समन्वय नहीं उठा पाता है समाज के कार्यों को पूर्ण कर नहीं पाता है तो वहां वर्जना का शिकार हो जाता है क्योंकि समाज गांव देश एक संविदा पर कार्य करने वाला माना जाता है और जिसमें उस का हनन तथा उसका शोषण होता है।

टाबू शब्द की उत्पत्ति
---------------------

टोंगाई भाषा में "टापू" (tapu) शब्द है, जिसका अर्थ प्रशांत महासागर के सामाजों में धार्मिक व सामाजिक मान्यता में वर्जित चीज़ों से सम्बन्धित है। यह शब्द अब विश्व की लगभग सभी भाषाओं में प्रवेश कर चुका है।

उदाहरण
------

कुछ व्यवहार क़रीब-क़रीब सभी समाजों में टाबू माने जाते हैं। मसलन बहन व भाई का विवाह करना या मानव-माँस खाना लगभग सभी मनुष्य समाजों में वर्जित हैं। तथा यह सामाजिक असला होने के साथ-साथ एक व्यावहारिक तौर पर भी मनुष्य की भावनाओं तथा उसके गुणों उसके व्यवहार और उसकी सभ्यता संस्कृति का भी ज्ञान करवाता है तथा इस रचना के अंतर्गत हमने देखा कि प्रत्येक समाज के अंदर फैली प्रांतीय जिससे हम एक परिक्षेपण मानते हुए इस समाज की कसौटी को एक धारणा के रूप में लेकर स्वयं को नहीं पहचान पाते हैं तथा कई सामाजिक तथ्यों में हमने देखा महिलाएं तथा बच्चों के साथ दुर्व्यवहार होता है जिससे उनका मनोबल तथा स्वतंत्रता का अनुभव नहीं हो पाता है तथा स्वयं को घुटन महसूस करते हैं और समाज में कई ऐसी भी बुरा है जो व्यक्ति को बाधित करती हैं कि समाज का नागरिक होने के नाते उसे यह काम करना होगा और समाज की अवधारणा 1 वर्ष के रूप में पेश आती है और वजह से कई महिलाओं की मौत से कई बच्चों को मजदूरी पर जाना और कई प्रकार के होते हैं जिसमें बाल विवाह प्रथा प्रदा जैसी समस्याओं का उद्गम हुआ है।

सन्दर्भ
-------

1. ↑  Merriam-Webster's Online Dictionary, 11th Edition. "Taboo Archived 2016-03-30 at the Wayback Machine."
स्टैफ़िलोकोकस ऑरियस (जो ग्राम-धनात्मक है और जामुनी दिख रहा है) और ऍशेरिचिया कोलाए (जो ग्राम-ऋणात्मक है और लाल दिख रहा है) के मिश्रित समूह का ग्राम अभिरंजन
सूक्ष्मजैविकी और जैवाण्विकी में, **ग्राम अभिरंजन** जीवाणु प्रजातियों को उनकी कोशिकावरण में अभिरंजन के प्रति विभिन्न व्यवहार के कारण दो श्रेणियों में वर्गीकृत करने वाला विधि है। जैसे जो ग्राम अधिरंजित होते हैं, उसे ग्राम-धनात्मक एवं अन्य जो अभिरंजित नहीं हो पाते, उन्हें ग्राम-ऋणात्मक कहते हैं। यह नाम डैनिश जीवाणुविद् हांस क्रिश्चियन ग्राम से आया है, जिन्होंने 1884 में तकनीक विकसित की थी।

ग्राम अभिरंजन जीवाणु को उनकी कोशिकावरण के रासायनिक और भौतिक गुणों से अलग करता है। ग्राम-धनात्मक कोशिकाओं की कोशिकावरण में पेप्टिडोग्लाइकन की एक मोटी स्तर होती है जो प्राथमिक अभिरंजक, क्रिस्टल बैंगनी को बनाए रखती है। ग्राम-ऋणात्मक कोशिकाओं में एक पतली पेप्टिडोग्लाइकन परत होती है जो क्रिस्टल बैंगनी को एथेनॉल के अतिरिक्त धोने की अनुमति देती है। वे प्रतिरंजक, प्रायः सैफ़्रनिन या फ़्यूक्सीन, द्वारा गुलाबी या लाल रंग के होते हैं। कोशिका झिल्ली के साथ अभिरंजक के आबन्धन को मजबूत करने हेतु ल्यूगोल का आयोडीन विलयन सदा क्रिस्टल बैंगनी के अतिरिक्त जोड़ा जाता है।

जीवाणु समूह की पहचान में ग्राम अभिरंजन लगभग सदा प्रथम चरण होता है। यद्यपि ग्राम अभिरंजन नैदानिक और शोध कार्यों दोनों में एक मूल्यवान निदान है, इस तकनीक द्वारा सभी जीवाण्वों को निश्चित रूप से वर्गीकृत नहीं किया जा सकता है।

इन्हें भी देखें
---------------

* ग्राम-धनात्मक बैक्टीरिया
* ग्राम-ऋणात्मक बैक्टीरिया
* जीवाणु

सन्दर्भ
-------

1. ↑  Colco, R. (2005). "Gram Staining". Current Protocols in Microbiology. Appendix 3 (1): Appendix 3C.
2. ↑  Beveridge, T J; Davies, J A (1983-11). "Cellular responses of Bacillus subtilis and Escherichia coli to the Gram stain". *Journal of Bacteriology*. **156** (2): 846–858. PMID 6195148. आइ॰एस॰एस॰एन॰ 0021-9193. `|date=` में तिथि प्राचल का मान जाँचें (मदद)

|  |  |
| --- | --- |
|  |  विकिमीडिया कॉमन्स पर ***Gram stains*** से सम्बन्धित मीडिया है।  |
न्यूटन के गुरुत्वाकर्षण के नियम के प्रयोग के लिए गुरुत्वाकर्षक स्थिरांक *G* बहुत जरूरी है
**गुरुत्वीय स्थिरांक** एक भौतिक नियतांक है जिसे 'G' के चिह्न से दर्शाया जाता है। इसका प्रयोग दो वस्तुओं के बीच में गुरुत्वाकर्षक बल का मान निकालने के लिए किया जाता है। 

यदि एक वस्तु का द्रव्यमान m1 किलोग्राम है और दूसरी वस्तु का m2 किलोग्राम है तथा उन दोनों में दूरी ‘r’ मीटर है, तो उनके बीच में गुरुत्वाकर्षक बल F का मान निम्नलिखित सूत्र से निकाला जाता है:

{\displaystyle F=G{\frac {m\_{1}m\_{2}}{r^{2}}}}
यहाँ **G** गुरुत्वाकर्षक स्थिरांक है। इसका मान इस प्रकार है:

{\displaystyle G=6.67428\times 10^{-11}\ {\mbox{m}}^{3}\ {\mbox{kg}}^{-1}\ {\mbox{s}}^{-2}=6.67428\times 10^{-11}\ {\rm {N}}\,{\rm {(m/kg)^{2}}}}

सन्दर्भ
-------

1. ↑  [P.J. Mohr, B.N. Taylor, and D.B. Newell (2011), "The 2010 CODATA Recommended Values of the Fundamental Physical Constants" (Web Version 6.0). This database was developed by J. Baker, M. Douma, and S. Kotochigova. Available:  Archived 2013-10-09 at the Wayback Machine [Thursday, 02-Jun-2011 21:00:12 EDT]. National Institute of Standards and Technology, Gaithersburg, MD 20899.]

इन्हें भी देखें
---------------

* न्यूटन का सार्वत्रिक गुरुत्वाकर्षण का सिद्धान्त
* गुरुत्वाकर्षण
* भौतिक नियतांक
| **ग्राउबुन्डन कैन्टनKanton GraubündenChantun GrischunCantone dei Grigioni** |
| --- |
| मानचित्र जिसमें ग्राउबुन्डन कैन्टनKanton GraubündenChantun GrischunCantone dei Grigioni हाइलाइटेड है |
| सूचना |
| **राजधानी** : | ख़ूर |
| **क्षेत्रफल** : | ७,१०५.४४ किमी² |
| **जनसंख्या**(२०११): • घनत्व : | १,९३,३८८ २७/किमी² |
| **उपविभागों के नाम:** | ज़िले |
| **उपविभागों की संख्या:** | ११ |
| **मुख्य भाषा(एँ):** | जर्मन, रूमान्त्च, इतालवी |

**ग्राउबुन्डन कैन्टन** (जर्मन व अंग्रेज़ी: Graubünden) या **ग्रिजोनी कैन्टन** (इतालवी: Grigioni) स्विट्ज़रलैंड का सबसे पूर्वी और क्षेत्रफल के हिसाब से सबसे बड़ा कैन्टन (प्रान्त से मिलता-जुलता प्रशासनिक विभाग) है। इस कैन्टन को सन् १८०३ में नेपोलियन बोनापार्ट ने स्विट्ज़रलैंड में हस्तक्षेप करते हुए अपने 'मध्यस्थता विधेयक' (Act of Mediation) के तहत स्विस परिसंघ का हिस्सा बना दिया था।

भाषाएँ
------

ग्राउबुन्डन कैन्टन की तीन राजकीय भाषाएँ हैं - जर्मन, रूमान्त्च और इतालवी। इनमें से जर्मन सबसे अधिक बोली जाती है और इसे कैन्टन के ६८% लोग बोलते हैं जो भारी मात्रा में कैन्टन के पश्चिमोत्तरी हिस्से में बसे हुए हैं। यह दुनिया का एकमात्र इलाक़ा है जहाँ रूमान्त्च को सरकारी भाषा के तौर पर प्रयोग किया जाता है। इसे कैन्टन के लगभग १५% लोग बोलते हैं। लगभग १०% लोग इतालवी भाषा बोलते हैं। यहाँ के ७% लोग अन्य भाषाएँ बोलते हैं जिनमें 'पश्चिमी लोम्बारदी' नामक भाषा प्रसिद्ध हैं, लेकिन इसे औपचारिक मान्यता प्राप्त नहीं। ग्राउबुन्डन तीन राजकीय भाषाओं वाला स्विट्ज़रलैंड का इकलौता कैन्टन है।

इन्हें भी देखें
---------------

* स्विट्ज़रलैंड के कैन्टन

सन्दर्भ
-------

1. ↑  Let's Go Austria & Switzerland, Let's Go Inc. Macmillan, 2004, ISBN 9780312335427
2. ↑  Fodor's Switzerland, Random House Digital, Inc. 2007, ISBN 9781400017829

| * दे
* वा
* सं
स्विट्ज़रलैंड के कैन्टन |
| --- |
| ज़्यूरिख़  •  बर्न  •  लूसर्न  •  ऊरी  •  श्वीट्ज़  •  ओबवाल्डन  •  नीडवाल्डन  •  ग्लारुस  •  ज़ूग •  फ़्राइबूर्ग  •  सोलोथूर्न  •  बासल-श्तात  •  बासल-लान्डशाफ़्ट  •  शाफ़हाउसन  •  आपनत्सेल आउसारोडन  •  आपनत्सेल इन्नररोडन  •  सांक्त गालन  •  ग्राउबुन्डन  •  आरगाउ  •  ठूरगाउ  •  तिचीनो  •  वो  •  वाले  •  नोशातेल  •  जनीवा  •  जूरा |  |
यह लेख मौजूदा अंग्रेजी विकिपीडिया लेख [ : en:  का हिंदी अनुवाद है;

---

**चंडीगढ़ इंजीनियरिंग कॉलेज** (या सीईसी) चंडीगढ़ ग्रुप ऑफ़ कॉलेजऍस या (सीजीसी) लान्द्रा परिसर, मोहाली (नज़दीक चंडीगढ़), भारत का एक इंजीनियरिंग कॉलेज है और इसकी डिग्री पाठ्यक्रमों का संबंधन पंजाब टेक्निकल यूनिवर्सिटी से है।

चंडीगढ़ इंजीनियरिंग कॉलेज 2002 में लान्द्रा परिसर के उद्घाटन होने के एक वर्ष बाद स्थापित किया गया था। यह पंजाब में शीर्ष इंजीनियरिंग कॉलेजों में से एक है।

आधारिक संरचना
-------------

चंडीगढ़ इंजीनियरिंग कॉलेज लान्द्रा परिसर के 9 कॉलेजों में तथा परिसर के सबसे प्रमुख कॉलेजों में से एक हैI यह कॉलेज 4 ब्लॉकों में बांटा गया है जहाँ प्रत्येक ब्लॉक में विभिन्न विभाग हैं।

ब्लॉक 1: इलेक्ट्रॉनिक्स और संचार इंजीनियरिंग

ब्लॉक 2: मैकेनिकल इंजीनियरिंग

ब्लॉक 3: कंप्यूटर विज्ञान और सूचना प्रौद्योगिकी।

ब्लॉक 13: एप्लाइड साइंसेज।

सीईसी ने 26 अप्रैल 2004 को ऑस्ट्रेलिया और न्यूजीलैंड के प्रत्यायन सिस्टम से आईएसओ 9001: 2000 प्रमाण पत्र प्राप्त किया।

चंडीगढ़ इंजीनियरिंग कॉलेज एआईसीटीई द्वारा स्थापित प्रत्यायन के राष्ट्रीय बोर्ड द्वारा मान्य है। इंफोसिस, टीसीएस और विप्रो जैसी कंपनियां प्लेसमेंट के लिए कॉलेज का दौरा करती हैं।

पाठ्यक्रम
---------

* ऍम टेक (कंप्यूटर विज्ञान एंवम इंजीनियरिंग)
* ऍम टेक (सिस्टम सॉफ़्टवेयर)
* ऍम टेक (सूचना प्रौद्योगिकी)
* ऍम टेक (सूचना सुरक्षा)
* ऍम टेक (इलेक्ट्रॉनिक्स एंवम संचार इंजीनियरिंग)
* ऍम टेक (बड़े पैमाने पर एकीकरण- वीएलएसआई डिजाइन)
* ऍम टेक (मशीनी इंजीनियरिंग)
* बीटेक (कंप्यूटर विज्ञान एंड इंजीनियरिंग)
* बीटेक (सूचना प्रौद्योगिकी)
* बीटेक (इलेक्ट्रॉनिक्स एंवम संचार इंजीनियरिंग)
* बीटेक (मशीनी इंजीनियरिंग)
* एमबीए (मास्टर ऑफ बिजनेस एडमिनिस्ट्रेशन)
* एमसीए (मास्टर्स इन कम्प्यूटर एप्लीकेशन)

रैंकिंग
-------

डेटाक्वेस्ट 2015 के एक सर्वेक्षण के अनुसार, यह भारत के शीर्ष इंजीनियरिंग कॉलेजों में 800वें स्थान पर है। अभियांत्रिकी कॉलेज "बी "श्रेणी में रखा गया है और भारत (व्यापार और प्रबंधन क्रॉनिकल) में शीर्ष 10 इंजीनियरिंग कॉलेजों में दूसरे स्थान पर है।

प्लेसमेंट
---------

विप्रो, आईगेट , माइक्रोसॉफ्ट, गूगल , एचसीएल, बिरलासोफ्ट , एल एंड टी इन्फोटेक , टाटा मोटर्स, फ्री स्केल, अत्रेंता , डेल, पोलारिस , एसएपी लैब्स , एडोब सिस्टम्स, पेरोट सिस्टम्स, आइरिस सॉफ्टवेयर, सिटरिक्स सिस्टम, ओरेकल, सन माइक्रोसिस्टम्स , कॉग्निजेंट , एयरटेल, डेलॉइट , आईबीएम आदि कई कंपनियां परिसर में हर वर्ष प्लेसमेंट के लिए आती हैं। औसत पैकेज 3.75 लाख रुपये प्रति वर्ष के आसपास है। अधिकतम वेतन की पेशकश 24 लाख रुपये प्रति वर्ष है।

सन्दर्भ
-------



1. Punjab Technical University. "Affiliated Colleges". ptu.ac.in. Retrieved 2 November 2014.
2. ^ CGC. "Chandigarh Engineering College-About".. Retrieved 2 November 2014. External link in |website= (help)
3. ^ "CEC Landran gets ISO 9001 label". expressindia.com. 27 April 2004. Archived from the original on 2009-04-27. Retrieved 14 April 2009.

बाहरी कड़ियाँ
-------------

* Chandigarh Engineering College website
* Chandigarh Group of Colleges Jhanjeri
**चान्द्रायण** एक प्राचीन भारतीय तप, व्रत अथवा अनुष्ठान था। पाणिनि ने इस तप का निर्देश किया है (अष्टाध्यायी ५/१/७२)। धर्मसूत्रादि में इसकी प्रशंसा में कहा गया है कि यह सभी पापों के नाश में समर्थ है। जब किसी पाप का कोई प्रायश्चित नहीं मिलता, तब चांद्रायण व्रत ही वहाँ अनुष्ठेय है (करना चाहिये)।

चन्द्र की ह्रासवृद्धि के अनुसार चान्द्रायण का अनुष्ठान किया जाता है। इस तप के नामकरण का कारण भी यही है (याज्ञवल्क्य स्मृति ३/३२३ की मिताक्षरा टीका)। इस व्रत के दो भेद हैं - यवमध्य और पिपीलिकामध्य। **यवमध्य** में शुक्ल पक्ष की प्रतिपदा को एक ग्रास का आहार, द्वितीया को दो ग्रास का, इस प्रकार क्रमश: बढ़ाते हुए पूर्णमासी को १५ ग्रास का आहार विहित है। उसके बाद कृष्णपक्ष की प्रतिपदा को १४ ग्रास, द्वितीया को १३ ग्रास, इस प्रकर क्रमश: घटाकर चतुर्दशी को एक ग्रास और अमावस्या को पूर्ण उपवास इस व्रत में निर्दिष्ट है। अल्पाहार और बीच में अधिक आहार करने में यवाकृति के साथ इसका सादृश्य होने से इसका यह नाम पड़ा। **पिपीलिकामध्य** कृष्णपक्ष की प्रतिपदा को १४ ग्रास ओर क्रमश: घटाकर कृष्ण चतुर्दशी को एक ग्रास और अमावास्या में पूर्ण उपवास, उसके बाद शुल्क प्रतिपदा को एक ग्रास, द्वितीया को दो ग्रास, इस प्रकार बढ़ाकर पूर्णमासी का १५ ग्रास इस पद्धति में अवधि के आरंभ तथा अंत में अधिक आहार और मध्य में अल्पाहार होने के कारण इसका पिपीलिका नाम सार्थक है। 

एक मत के अनुसार चांद्रायण के पाँच भेद हैं- यवमध्य, पिपीलिकामध्य, यतिचांद्रायण, सर्वतोमुख और शिशुचांद्रायण। चांद्रायण में जो ग्रास (अन्नमुष्टि) लिया जाता है, उसके परिमाण के विषय में भी मतभेद है। निबन्धग्रंथों में व्रत और प्रायश्चित्त के विवरण में चान्द्रायण का विशद विवरण द्रष्टव्य है।
| **ग्रांड एस्टग्रेट ईस्ट** |
| --- |
|  |
| सूचना |
| **राजधानी** : | स्ट्रासबर्ग |
| **क्षेत्रफल** : | 57,433 किमी² |
| **जनसंख्या**(2014): • घनत्व : | 5,554,645 97/किमी² |
| **उपविभागों के नाम:** | - |
| **उपविभागों की संख्या:** | 10 |
| **मुख्य भाषा(एँ):** |  |

**ग्रांड एस्ट** (फ़्रान्सीसी: Grand Est), जिसे **ग्रेट ईस्ट** भी कहा जाता है, पूर्वी फ़्रान्स में स्थित एक प्रशासनिक क्षेत्र है। इसकी प्रशासनिक राजधानी और सबसे बड़ा शहर स्ट्रासबर्ग है।

ग्रांड एस्ट, 57,433 वर्ग किलोमीटर (22,175 वर्ग मील) क्षेत्रफल में फैला हुआ है और यह फ्रांस का छठा सबसे बड़े क्षेत्र हैं। ग्रैंड एस्ट की सीमा इसके उत्तरी और पूर्वी किनारों से चार देशों - बेल्जियम,  लक्समबर्ग,  जर्मनी,  और स्विट्जरलैंड  को छूती है। यह दो से अधिक देशों की सीमा को छूने वाली एकमात्र फ़्रान्सीसी क्षेत्र है। पश्चिम और दक्षिण में, यह फ्रांसीसी क्षेत्रों हाउत्स-दे-फ्रांस, इल-दा-फ़्रान्स, और बौर्गोग-फ्रैंच-कॉम्टे से सीमाबद्ध है।

सन्दर्भ
-------

1. ↑  वालोनिया
2. ↑  Grevenmacher and Luxembourg Districts
3. ↑  बेडन-वुर्टमबर्ग, राइनलैन्ड और सारलैंड
4. ↑  बासल-लान्डशाफ़्ट कैन्टन, बासल-श्तात कैन्टन, जूरा कैन्टन और सोलोथूर्न कैन्टन
ग्रेस अकेलो (जन्म 1950) युगांडा के कवि, निबंधकार, लोकगीतकार और राजनीतिज्ञ हैं। वह भारत में युगांडा के राजदूत हैं।

प्रारंभिक जीवन और शिक्षा
------------------------

दीना ग्रेस अकेलो इटेसो है, और युगांडा रक्षा क्षेत्र के पूर्वी क्षेत्र में सोरोती के पास पैदा हुई थी। उन्होंने कंपाला में मेकरेरे विश्वविद्यालय में सामाजिक प्रशासन और सामाजिक कार्य का अध्ययन किया। 1979 में, वह शरणार्थी के रूप में ईदी अमीन की सरकार से भागने के बाद तंजानिया में रहीं।

व्यवसाय
-------

उन्होंने 1980 के दशक में इंग्लैंड की यात्रा से पहले केन्या और तंजानिया में एक पत्रिका के संपादक के रूप में काम किया और राष्ट्रमंडल सचिवालय के सहायक संपादक बन गयी। अकेलो ने 1983 से 1990 तक यह पद संभाला।

राजनीति
-------

1990 में, अकेलो युगांडा वापस चला गयी और उसने अमीन की अध्यक्षता के दौरान टेसो लोगों के विस्थापन और हत्या के मुद्दे को सुलझाने में मदद करने के लिए एक आयोग बनाया। यह आयोग 1996 तक चला।  1996 में, वह युगांडा की संसद की सदस्य बनीं, और 1999 में लिंग, श्रम और सामाजिक विकास मंत्री नियुक्त हुईं। 

1999 से 2006 तक, अकेलो युगांडा के मंत्रिमंडल की सदस्य थी। उन्होंने 1999 से 2003 तक माइक्रोफाइनेंस इनिशिएटिव्स के मंत्री का पद संभाला और 2003 से उत्तरी युगांडा की मंत्री के रूप में 2006 में अपनी सीट हारने तक।  मार्च 2014 में, माल्टा में युगांडा के उच्चायुक्त के रूप में अपनी स्थिति के दौरान, अकेलो ने कहा कि उनका मानना था कि युगांडा के समलैंगिकता के अपराधीकरण के आसपास का विवाद "अनुपात से उड़ा दिया गया" था।  अकेलो वर्तमान में नई दिल्ली , भारत में युगांडा की राजदूत हैं।

साहित्य
-------

. 1992 में, उनके संग्रह *माई बेरेन सॉन्ग* से उनकी कविता "एनकाउंटर" *को अफ्रीका के* मार्गरेट बुस्बी की *बेटियों* में शामिल किया गया था, जो अफ्रीका में महिला लेखकों के काम का चयन है।

संदर्भ
------

1. ↑  Empty citation (मदद)
2. ↑  "संग्रहीत प्रति". मूल से 6 अप्रैल 2019 को पुरालेखित. अभिगमन तिथि 6 अप्रैल 2019.
3. ↑  "संग्रहीत प्रति". मूल से 6 अप्रैल 2019 को पुरालेखित. अभिगमन तिथि 6 अप्रैल 2019.
4. ↑  "Sacrificial love helped bring peace to Uganda" (PDF). *Pompey Chimes*. February 2007. पपृ॰ 8–9. मूल (PDF) से 20 नवंबर 2016 को पुरालेखित. अभिगमन तिथि 19 November 2016.
5. 1 2 3  "Sacrificial love helped bring peace to Uganda" (PDF). *Pompey Chimes*. February 2007. पपृ॰ 8–9. मूल (PDF) से 20 नवंबर 2016 को पुरालेखित. अभिगमन तिथि 19 November 2016.
6. ↑  "2020 Africa Conference - Assuring Food and Nutrition Security in Africa by 2020". *conferences.ifpri.org*. मूल से 8 दिसंबर 2016 को पुरालेखित. अभिगमन तिथि 19 November 2016.
7. ↑  Cooke, Patrick (7 March 2014). "'Too much fuss' over Uganda anti-gay laws". *timesofmalta.com*. मूल से 20 नवंबर 2016 को पुरालेखित. अभिगमन तिथि 19 November 2016.
8. ↑  "Encounter", in Empty citation (मदद)
बिल्ली की आँख निहारिका (कैट्स आय नेब्युला) एक O7 श्रेणी के तारे के इर्द-गिर्द बनी एक ग्रहीय नीहारिका है
**ग्रहीय नीहारिका** ऐसी नीहारिका को कहते हैं जो किसी बड़ी आयु के तारे के इर्द-गिर्द आयोनिकृत (आयोनाइज़्ड) गैस के फैलते हुए खोल से बनी हुई होती है। इनका किसी ग्रह से कोई सम्बन्ध नहीं है लेकिन इनका नाम "ग्रहीय नीहारिका" १८वी सदी के खगोलशास्त्रियों ने इसलिए रख दिया क्योंकि अपनी कमज़ोर दूरबीनों से उन्हें ऐसी नीहरिकाएँ भीमकाय ग्रहों की तरह लगीं। ग्रहीय नीहरिकाएँ केवल कुछ दसियों हज़ार सालों तक ही रहती हैं और फिर व्योम में तितर-बितर हो जाती हैं, जबकि तारों की उम्र अरबों वर्षों की होती है।

ऐसी नीहरिकाएँ तारों से उत्पन्न तारकीय आंधी से बन जाती हैं। किसी भी आकाशगंगा में इनकी महत्वपूर्ण भूमिका होती है क्योंकि यह तारे में बने कार्बन, आक्सीजन, नाइट्रोजन और कैल्शियम जैसे भारी रासायनिक तत्वों को अंतरतारकीय माध्यम में फैला देती हैं।

अन्य भाषाओँ में
---------------

"ग्रहीय नीहारिका" को अंग्रेजी में "प्लैनेट्री नेबुला" (planetary nebula) कहते हैं।

इन्हें भी देखें
---------------

* तारकीय आंधी
* नीहारिका

| * दे
* वा
* सं
नीहारिका |
| --- |
| दिखने वाली नीहारिका | 
* अंधेरी नीहारिका
* बिखरी नीहारिका
	+ उत्सर्जन नीहारिका
		- ग्रहीय नीहारिका
		- सुपरनोवा अवशेष
		- नोवा अवशेष
		- एच २ क्षेत्र
	+ परावर्ती नीहारिका
		- चर नीहारिका
		- पुरा ग्रहीय नीहारिका

 |
| पुरा तारकीय नीहारिका | 
* आणविक बादल
* बोक गोलिकाएँ
* वाष्पित गैस गोलिकाएँ
* सौर नीहारिका

 |
| तारकीय नीहारिका | 
* नोवा अवशेष
* Protoplanetary nebula
* वुल्फ़–रायेत नीहारिका

 |
| पश्च तारकीय नीहारिका | 
* ग्रहीय नीहारिका
* सुपरनोवा अवशेष
* पल्सर वायु नीहारिका
* सुपरशेल

 |
| बादल | 
* पल्सर पवन नीहारिका
	+ आणविक बादल
	+ इन्फ्रारेड साइरस
* उच्च वेग बादल
* एच १ क्षेत्र

 |
| आकारिकी | 
* दोध्रुवीय नीहारिका
* चकरी नीहारिका

 |
| List-Class article सूची | 
* बिखरी
* विशालकाय
* ग्रहीय (PNe)
* प्रोटोप्लेनेट्री  (PPNe)
* सुपरनोवा अवशेष (SNRs)

 |
| Related | 
* धूमकेतु बंधन

 |
| 
* श्रेणी पृष्ठ श्रेणी
* कॉमन्स
* विक्षनरी
* खगोलशास्त्र

 |

|  |
| --- |
| * खगोलशास्त्र प्रवेशद्वार
 |

सन्दर्भ
-------

1. ↑   Frankowski & Soker 2009, पृष्ठ 654–8
**लम्भुआ**, उत्तर प्रदेश के सुल्तानपुर जिले की एक तहसील है। यह तहसील एक सघन बसा हुआ परिक्षेत्र है। इस तहसील के अन्तर्गत तीन विकास खण्ड हैं- लम्भुआ, प्रतापपुर कमैचा तथा भदैंया। 2011 में हुई भारत की जनगणना के अनुसार इस तहसील में 457 गांव हैं।

लम्भुआ परिक्षेत्र वैसे तो औसत विकास वाली तहसीलों मे गिना जाता है लेकिन वर्तमान समय मे यह तेजी से विकास कर रहा है। लम्भुआ तहसील को राष्ट्रीय राजमार्ग संख्या-56 दो भागों मे बांटता है। यह राजमार्ग इस क्षेत्र को देश और प्रदेश के अन्य भागों से जोड़ता है। लम्भुआ तहसील मुख्यालय भारतीय रेल से भी जुड़ा हुआ है।

लम्भुआ में ही **धोपाप** नामक पौराणिक तीर्थ स्थल है जिसकी मान्यता है कि भगवान राम ने रावण वध के पश्चात लगे ब्रह्म हत्या का पाप यही स्नान कर धुला था। यह तीर्थ स्थल उत्तर प्रदेश के पर्यटन विभाग के अन्तर्गत भी आता है। इसके अतरिक्त यहाँ पर गौरीशंकर धाम, शाहपुर, जनवारीनाथ धाम, सराय मकरकोला देवीधाम, भगौतीपुर तथा मरीमाई धाम, बड़ागांव प्रसिद्ध तीर्थ स्थल हैं।

सन्दर्भ
-------

1. ↑  "vlist.in". मूल से 23 अक्तूबर 2016 को पुरालेखित. अभिगमन तिथि 26 नवंबर 2016.
2. ↑  "mapsofindia.com". मूल से 21 नवंबर 2016 को पुरालेखित. अभिगमन तिथि 26 नवंबर 2016.
चार्ली रीना एक पोलिश-जन्मी इंटरनेट सेलिब्रिटी, अभिनेत्री, कार्यकर्ता और मॉडल है।

पोलैंड में अनिया क्रोसिंस्का के रूप में जन्मे, रीना एक छोटी उम्र में कनाडा चली गईं। शतरंज के लिए कनाडा में पुरस्कार जीतने के बाद, वह टोरंटो विश्वविद्यालय में क्रिमिनोलॉजी और फॉरेंसिक साइंसेज का अध्ययन करने के लिए चला गया।

व्यवसाय
-------

रीइना दो बार मिस हवाईयन ट्रोपिक थी, और मिस टोरंटो का भी ताज पहनाया गया था। 

2011 में प्लेबॉय पत्रिका (संयुक्त राज्य) के कवर पर आने के बाद, उसे प्लेबॉय के ऑनलाइन संस्करण पर दो बार दिखाया गया है, और वह प्लेबॉय पोलैंड के कवर पर दिखाई दी है, स्लोवाकिया, हंगरी संस्करण। Riina ने एक से अधिक अवसरों पर "प्लेमेट" (पत्रिका में सेंटरफ़ोल्ड के रूप में दिखाया गया) का खिताब अर्जित किया, और 2016 में स्लोवाकिया के लिए उन्हें "प्लेमेट ऑफ द ईयर" नाम दिया गया। [10]

2015 में, रीना[*मृत कड़ियाँ*] को जीक्यू पत्रिका में दिखाया गया था, एस्क्वायर पत्रिका, और एफएचएम, विशेष अंतरराष्ट्रीय संस्करण "एफएचएम की लड़कियों" में एक बहु पृष्ठ विशेषता सहित।

2016 में, उन्हें मैक्सिम पत्रिका में शामिल किया गया था, और उन्हें स्पोर्ट्स इलस्ट्रेटेड की "लवली लेडी ऑफ द डे" भी शामिल किया गया था। 

2017 में, रीना को लाइफस्टाइल फॉर मेन पत्रिका में दिखाया गया था। 

रियाना के अभिनय क्रेडिट में हैंडमाइड्स टेल (2017) और ऑल-इन (2012) शामिल हैं। 

एक गर्व कार्यकर्ता के रूप में, रीना ने 2015 में 138 पानी के अभियान में "जे सुइस चार्ली" के नारे के साथ टी-शर्ट में आने के बाद 2015 में सुर्खियों का निर्माण किया। वाक्यांश उस वर्ष के शुरू में पेरिस में व्यंग्यात्मक पत्रिका चार्ली हेब्डो में कार्टूनिस्टों की हत्या सहित चौंकाने वाले आतंकवादी हमलों के बाद बनाया गया था। 

राजनीति रियाना के जीवन में एक बड़ी भूमिका निभाती है, और 2016 में वह ओन्टारियो में स्कारबोरो-रूज नदी प्रांतीय उपचुनाव में ट्रिलियम पार्टी के उम्मीदवार के रूप में राजनीतिक कार्यालय के लिए भाग गई।
ग्रेटर नोएडा प्रेस क्लब नोएडा, ग्रेटर नोएडा और दिल्ली एनसीआर में कार्यरत पत्रकारों का एक सामाजिक संगठन है। यह पत्रकारों के व्यावसायिक, सामाजिक एवं आर्थिक विकास के लिए कार्यरत है। संगठन का उद्देश्य पत्रकारिता के उच्चतम मापदंडों को विकसित करना एवं पत्रकारों के अधिकारों की रक्षा करना है। ग्रेटर नोएडा प्रेस क्लब की स्थापना 24 जुलाई 2003 को तीन पत्रकारों, आदेश भाटी, सत्यवीर नगर और धर्मेंद्र चंदेल ने संयुक्त रूप से की थी। ग्रेटर नोएडा में एक प्रेस क्लब की स्थापना का विचार मेरठ, मुजफ्फरनगर और सहारनपुर आदि नगरों में पत्रकारों के संगठनों को देखकर उत्पन्न हुआ था।

संस्था का पुनरुद्धार
--------------------

दुर्भाग्यपूर्ण कारणों से ग्रेटर नोएडा प्रेस क्लब स्थापना के पश्चात निष्क्रिय हो गया था। वर्ष 2014 में युवा पत्रकार पंकज पाराशर, रोहित प्रियदर्शन और राजेश भाटी के नेतृत्व में संगठन का पुनरुद्धार किया गया। अब प्रेस क्लब राष्ट्रीय, सामाजिक और आर्थिक मुद्दों पर विभिन्न कार्यक्रमों का आयोजन कर रहा है। प्रेस क्लब अपने लक्ष्यों को प्राप्त करने के लिए तीव्र गति से कार्यरत है।

शब्द मधु पत्रिका
----------------

*शब्द मधु* ग्रेटर नोएडा प्रेस क्लब की वार्षिक पत्रिका है। इस पत्रिका में भारत, चीन और पाकिस्तान के शीर्ष पत्रकारों के लेख प्रकाशित किए जा रहे हैं।

1. ↑  "संग्रहीत प्रति". मूल से 25 फ़रवरी 2018 को पुरालेखित. अभिगमन तिथि 1 मार्च 2018.
2. ↑  "संग्रहीत प्रति". मूल से 2 मार्च 2018 को पुरालेखित. अभिगमन तिथि 1 मार्च 2018.
3. ↑  "संग्रहीत प्रति". मूल से 15 फ़रवरी 2016 को पुरालेखित. अभिगमन तिथि 1 मार्च 2018.
4. ↑
5. ↑  "संग्रहीत प्रति". मूल से 1 मार्च 2018 को पुरालेखित. अभिगमन तिथि 1 मार्च 2018.
6. ↑  "संग्रहीत प्रति". मूल से 2 मार्च 2018 को पुरालेखित. अभिगमन तिथि 1 मार्च 2018.
7. ↑  "संग्रहीत प्रति". मूल से 1 मार्च 2018 को पुरालेखित. अभिगमन तिथि 1 मार्च 2018.
8. ↑  "संग्रहीत प्रति". मूल से 2 मार्च 2018 को पुरालेखित. अभिगमन तिथि 1 मार्च 2018.
9. ↑  "संग्रहीत प्रति". मूल से 1 मार्च 2018 को पुरालेखित. अभिगमन तिथि 1 मार्च 2018.
10. ↑  "संग्रहीत प्रति" (PDF). मूल (PDF) से 26 सितंबर 2017 को पुरालेखित. अभिगमन तिथि 1 मार्च 2018.
11. ↑  "संग्रहीत प्रति". मूल से 1 मार्च 2018 को पुरालेखित. अभिगमन तिथि 1 मार्च 2018.
**ग्रेटर नॉएडा प्रोद्योगिकी संस्थान** **(जीएनआईओटी)**उत्तर प्रदेश, भारत के ग्रेटर नोएडा में एक अभियांत्रिकी महाविद्यालय है। इसे अखिल भारतीय तकनीकी शिक्षा परिषद द्वारा अनुमोदित किया गया है और यह डॉ एपीजे अब्दुल कलाम तकनीकी विश्वविद्यालय, लखनऊ से संबद्ध है। वर्तमान में यह स्नातक और स्नातकोत्तर दोनों स्तरों पर शिक्षा प्रदान करता है।

इतिहास
------

ग्रेटर नॉएडा प्रोद्योगिकी संस्थान (जीएनआईओटी) जीएनआईओटी संस्थानों के समूह का एक हिस्सा है। इसे श्रीराम शैक्षणिक ट्रस्ट द्वारा वर्ष २००० में स्थापित किया गया था।

परिसर
-----

Greater noida institute of technologyग्रेटर नॉएडा प्रोद्योगिकी संस्थान परिसर
संस्थान का परिसर ग्रेटर नोएडा के नॉलेज पार्क २ में स्थित है। यह परिसर २० एकड़ जमीन में फैला हुआ है। शैक्षिक भवन के अलावा इसमें एक अस्थायी छात्रावास, औषधालय, क्रीड़ास्थल, व्यायामशाला, छात्र गतिविधि केंद्र और एक सभागार है। परिसर पूरी तरह आवासीय है।

उपलब्ध पाठ्यक्रम
----------------

संस्थान में निम्नलिखित पाठ्यक्रम उपलब्ध हैं:

### स्नातक

* सिविल अभियांत्रिकी
* कंप्यूटर विज्ञान
* इलेक्ट्रिकल अभियांत्रिकी
* इलेक्ट्रॉनिक्स और संचार अभियांत्रिकी
* सूचना अभियांत्रिकी
* यांत्रिक अभियांत्रिकी

### स्नातकोत्तर

* व्यवसाय प्रबंधन
* कंप्यूटर अनुप्रयोग

सन्दर्भ
-------

1. ↑  www.Shiksha.com. "Greater Noida Institute of Technology (GNIOT) | Shiksha.com" (अंग्रेज़ी में). मूल से 12 फ़रवरी 2017 को पुरालेखित. अभिगमन तिथि 2016-11-17.
2. ↑  "GNIOT". *www.gniotgroup.edu.in*. मूल से 2 जनवरी 2018 को पुरालेखित. अभिगमन तिथि 2017-12-29.
3. ↑  "GNIT Group of Institutions, Greater Noida, Uttar Pradesh, India". *www.jagranjosh.com*. मूल से 30 दिसंबर 2017 को पुरालेखित. अभिगमन तिथि 2016-11-17.
**चारू खुराना** एक स्वतंत्र मेक अप आर्टिस्ट हैं जिन्होंने फ़िल्म जगत में महिलाओं के साथ भेदभाव के ख़िलाफ़ आवाज़ उठाई।

लैंगिक समानता को लेकर शुरू की गई उनकी मुहिम को तब कामयाबी मिली जब सुप्रीम कोर्ट ने महिला मेकअप आर्टिस्ट्स को भी पुरुषों की तरह काम करने की इज़ाजत देने संबंधी फ़ैसला सुनाया। चारू की कोशिशों के चलते 50 साल के बाद महिला मेकअप आर्टिस्ट्स के लिए बॉलीवुड के दरवाजे खुले।

पढ़ाई
-----

सिनेमा मेकअप स्कूल, लॉस एंजलिस, अमरीका से मेकअप में मास्टर्स की डिग्री हासिल करने वाली चारू ने एक दशक से भी ज़्यादा समय के दौरान चारू ने कमल हसन, अभिषेक बच्चन, करीना कपूर और विक्रम विजय जैसे कलाकारों के साथ काम किया।

निजी जीवन
---------

दो बच्चों की मां चारू अभी भी महिला अधिकार से जुड़े मामलों के लिए सक्रिय हैं।

एक्सटर्नल लिंक्स
----------------

सन्दर्भ
-------

1. ↑  "संग्रहीत प्रति". मूल से 11 दिसंबर 2016 को पुरालेखित. अभिगमन तिथि 8 दिसंबर 2016.
2. ↑
3. ↑  "संग्रहीत प्रति". मूल से 23 नवंबर 2016 को पुरालेखित. अभिगमन तिथि 8 दिसंबर 2016.
4. ↑  "संग्रहीत प्रति". मूल से 20 दिसंबर 2016 को पुरालेखित. अभिगमन तिथि 8 दिसंबर 2016.
5. ↑  "संग्रहीत प्रति". मूल से 27 अप्रैल 2015 को पुरालेखित. अभिगमन तिथि 8 दिसंबर 2016.
6. ↑  "संग्रहीत प्रति". मूल से 21 दिसंबर 2016 को पुरालेखित. अभिगमन तिथि 8 दिसंबर 2016.
युवावस्था में गुस्ताव फ्लोवेर
**गुस्ताव फ्लोवेर** (Gustave Flaubert ; फ्रांसीसी उच्चारण: [ɡystav flobɛʁ]; 12 दिसम्बर 1821 – 8 मई 1880)) फ्रेंच उपन्यासकार थे।

जीवन परिचय
----------

लेखक गुस्ताव फ्लोवेर (१८२१-८०) का जन्म रूआँ में १२ दिसम्बर सन् १८२१ को हुआ था। उनके पिता शल्यचिकित्सक थे। ११ वर्ष की अवस्था में आप साहित्य की ओर प्रवृत्त हुए। आप पेरिस में कानून का अध्ययन करने लगे, किंतु सन् १८४५ में पिता की मृत्यु के पश्चात् रूआँ लौट आए और अपने पैतृक निवासस्थान पर रहने लगे जहाँ ८ मई सन् १८८० को आपका शरीरांत हुआ। दो या तीन प्रेमव्यापार; पिरेनीज़, कार्सिका, ब्रिटेन, यूनान, मिस्र तथा फिलिस्तीन की यात्राएँ और पैरिस के संक्षिप्त अनेक अवलोकन आपके जीवन की बाह्य घटनाएँ थीं। साहित्यसेवा के लिए ही उनका जीवन था। वे लज्जाशील, स्पर्शकातर, स्वाभिमानी साहित्यसेवी थे।

यथार्थवाद के ह्रासकाल में भी फ्रेंच यर्थाथवादी संप्रदाय के नेता के रूप में फ्लोबेर की प्रतिष्ठा थी। आप गोतिये के शिष्य और ह्यूगो के प्रशंसक थे। गांकर बंधु, ज़ोला, दादे और मोपासाँ आपके शिष्य थे। आप स्वछंदतावादी (रोमैंटिस्ट) तथा यथार्थवादी थे। कल्पना की अधिकता, प्राच्य, विदेशी, भयानक तथा अतीत के प्रति आकर्षण एवं मध्यवर्ग के प्रति घृणा के कारण आप स्वछंदतावादी और व्यक्तित्वशून्यता, स्वानुभूतिव्यंजना, प्रामाणिकतानुराग के आग्रह के कारण यथार्थवादी थे। आपकी कला संयत थी। आप स्वच्छंदतावादियों की अत्यधिक निजी पूर्वधारणा से मुक्त थे।

आपके उपन्यास शैली के आदर्श हैं। उनमें प्रतिपाद्य विषय एवं उसके स्वरूप में पूर्ण एकरूपता है जो शेक्सपीयर में भी सदैव नहीं रही। फ्लोबेर ने मूर्तिमत्ता, शब्दौचित्य और एकरूपता के लिए कठिन परिश्रम किया। आप 'कला के लिए कला' सिद्धांत के प्रवर्तक थे। आपके मतानुसार कला जीवन की सार्थकता है और कला से इतर वस्तुएँ मृगमरीचिका मात्र हैं। 

आपकी सर्वोत्कृष्ट रचना 'मादाम बोवारी' (१८५७) है। 'सालामबो' (१८६२) में कार्थेज के सुंदर पुनर्निर्माण एवं उसकी सभ्यता का चित्रण है। यह एक व्यक्तित्वशून्य सिनेमा फिल्म है। 'लेदुकाशिआँ सानंतिमांताल' (१८७३) आपकी युवावस्था की स्मृतियों एवं राजनीतिक प्रश्न संबंधी चिंताओं पर आधारित है। 'ला तांताशिआंदसे आंत्वान' के तीन संशोधित एवं परिवर्धित संस्करण क्रमश: सन् १८४९, १८५६ और १८७२ में प्रकाशित हुए। यह आपके कलात्मक विकास एवं चिंतनशीलता का परिचायक है। 'अ काँत सिंप्ल्' सरल हृदय की छोटी सी कहानी है, 'बुव्हार ए पेकुशे' आपके निधनोपरांत प्रकाशित अपूर्ण उपन्यास है।
लंबन की समस्या का सरल उदाहरण : दो स्थानों से देखने पर एक ही वस्तु का पृष्ठभाग भिन्न-भिन्न दिखता है।
लंबन का चलित चित्रण : प्रेक्षण बिन्दु की दायें-बायें गति के फलस्वरूप वस्तुएं भी चलती हुई दिख रही हैं। ध्यान देने योग्य बात यह है कि दूर की वस्तुएं, नजदीक की वस्तुओं की अपेक्षा धीमे चलती हुई प्रतीत होतीं हैं।
दो विभिन्न बिंदुओं से किसी वस्तु की ओर देखने पर जो कोणीय विचलन (angular shift) प्रतीत होता है, उसे **लंबन** (Parallax) कहते हैं और इन बिंदुओं को मिलानेवाली आधार रेखा उस दूरस्थ वस्तु पर जो कोण बनाती है, उससे लंबन का निरूपण होता है। आधार रेखा जितनी ही बड़ी होगी (अर्थात्‌ प्रेक्षण के बिंदु जितने ही दूर होंगे) वस्तु पर कोण उतना ही बड़ा होगा और परिणाम में यथार्थता की संभावना भी उतनी ही होगी।

लंबन, मापन ज्यामिति की एक सरल समस्या है, जिसका सर्वेक्षण में व्यापक उपयोग होता है। स्थलीय वस्तुओं की दूरी का अत्यंत यथार्थ मापन हो सकता है, किंतु इसी सिद्धांत की प्रयुक्ति खगोलीय वस्तुओं पर करने पर वस्तुओं की दूरी मापने की समस्या जटिल हो जाती है। चंद्र और ग्रहों के संदर्भ में निर्देश के तौर पर जिस आधार रेखा को प्रयुक्त किया जाता है, उसे पृथ्वी के व्यास से निरूपित करते हैं, जो मानक मापनों के लिए प्राय: विषुवत्‌ व्यास होता है। किंतु तारों का लंबन (नाक्षत्र लंबन) मापने के लिए इतनी लंबी आधार रेखा भी पर्याप्त उपयोगी नहीं ठहरती। एतदर्थ सूर्य के चारों ओर पृथ्वी की कक्षा को आधार रेखा बनाते हैं, जो पर्याप्त लंबी होती है। पृथ्वी की कक्षा का व्यास मापने के लिए, छह महीने के अंतराल में, किसी तारे का प्रतीत कोणीय विस्थापन (angular displacement) मापते हैं और वास्तविक निजी गति की शुद्धि के लिए पुन: दस महीने बाद दूसरा पठन लेते हैं।

साधारणत: लंबन अंतरित (subtended) कोण से निर्दिष्ट होता है, किंतु ज्योतिर्विज्ञान में इस कोण के आधे को लंबन कहते हैं। दूसरे शब्दों में पृथ्वी का अर्धव्यास, या पृथ्वी की कक्षा का औसत अर्धव्यास निर्देशित है। पृथ्वी की कक्षा के औसत अर्धव्यास (९ करोड़ ३० लाख मील) जितनी बड़ी आधार रेखा को लेकर भी किसी भी तारे का नाक्षत्र लंबन चाप के एक सेकंड तक की यथार्थता में नहीं आ पाता।

बाहरी कड़ियाँ
-------------

* Instructions for having background images on a web page use parallax effects
* Actual parallax project measuring the distance to the moon within 2.3%
* BBC's Sky at Night programme: Patrick Moore demonstrates Parallax using Cricket. (Requires RealPlayer)
* Berkely Center for Cosmological Physics Parallax
* Parallax on an educational website, including a quick estimate of distance based on parallax using eyes and a thumb only